ལན།མི་ཞིག་ལ་མཚོན་ན།ལུས་སེམས་གཉིས་འཚར་ལོངས་བྱུང་སའི་ཕ་ཡུལ་ནི།ནམ་ཡང་བརྗེད་ཐབས་མེད་པའི་སེམས་ཀྱི་དྲན་བྱང་ཞིག་དང་།བསམ་བློ་དང་དམངས་ཁྲོད་རིག་གནས།སྐད་ཡིག་དང་གོམས་གཤིས་སོགས་ཀྱི་ཐད་ལ་བག་ཆགས་འཇོག་སའི་ཁོར་ཡུག་གལ་ཆེན་ཞིགལྷག་པར་དྲིན་ཆེན་ཕ་མའི་བསམ་པ་དཀར་པོ་དང་བསླབ་བྱ་ཟབ་མོ་དུས་རྟག་འཁྱིལ་ས།བོད་རང་གི་སྐད་ཡིག་དྭངས་མའི་མིང་ཚིག་དང་སྡེབ་སྦྱོར་སྣ་མང་གི་འབྱུང་ཁུངས།གནའ་གཏམ་སྣ་ཚོགས་ཀྱི་སྣང་བརྙན་མངོན་གྱུར་བྱེད་ས་དེ་ཡིན་དུས།ཕ་ཡུལ་གྱི་སྐྱིད་སྡུགཁོར་ཡུགའཚོ་བ།འགྱུར་བ་སོགས་ནི་གསར་རྩོམ་གྱི་མ་རྐང་ཡོད་ན་མེད་ན་དེ་ཡིན་པས།ངའི་བརྩམས་ཆོས་མང་ཤོས་ལ་དེ་ལྟ་བུའི་མྱོང་ཚོར་གྱི་བྲོ་བ་སྣ་ཚོགས་དང་དཀར་སེར་དམར་ལྗང་གི་སེམས་ཁམས་སྣ་མང་བསྐྲུན་མྱོང་།གཞན་སློབ་གྲྭ་ཡང་སྤྱི་ཚོགས་ཀྱི་ཆ་ཤས་ཤིག་རེད་མོད།ཕ་ཡུལ་ལྟ་བུའི་བརྗོད་གཞི་ཆེན་པོ་དང་གུ་ཡངས་པོ་ཞིག་མ་རེད་འདོད།གང་ཡིན་ཟེར་ན།སྒྲིག་ལམ་དང་སློབ་ཚན།ཁོར་ཡུག་གཅིག་གྱུར་རང་བཞིན་གྱིས་གཅུན་ཡོད་པ་འདྲ་བོ་མཐོང་སོང་།ཕ་ཡུལ་ནི་དེ་ལྟར་མིན་པར་རང་དབང་གི་སྒོ་ནས་སེམས་པ་འདི་གང་སར་འཕུར་ཆོག་ས་ཞིག་རེད།